સીએનબીસીના અહેવાલ અનુસાર ભારતીય રિઝર્વ બેન્ક એ ઇ-વોલેટ્સ બ્લોક કરવા બદલ SBI પાસેથી જવાબ માંગ્યો છે. SBI એ આ નિર્ણય લેવા માટે કારોબારી હિતનું બહાનું આગળ ધર્યું છે. બેન્કનું કહેવું છે કે, પૈસાના લેણ-દેણની સુરક્ષાને ધ્યાનમાં રાખતા આ નિર્ણય લેવામાં આવ્યો છે. ઘણા ગ્રાહકો છેતરપિંડીનો ભોગ બની ચૂક્યા છે, આથી જ SBI દ્વારા આ પગલું ભરવામાં આવ્યું છે. બેંકે એમ પણ કહ્યું હતું કે, પેટીએમ પર લગાવવામાં આવેલી રોક અસ્થાયી છે તથા સુરક્ષા પરિમાણોની યોગ્ય તપાસ કર્યા બાદ આ સુવિધા ફરીથી શરૂ કરવામાં આવી શકે છે. અહેવાલો અનુસાર પેટીએમના પ્લેટફોર્મ પર સુરક્ષા ઉલ્લંઘનનો મામલો પણ સામે આવ્યો હતો. જો કે, હજુ સુધી SBI ના આ નિર્ણય સામે પેટીએમ કે અન્ય કોઇ મોબાઇલ વોલેટ તરફથી કોઇ પ્રતિક્રિયા થઇ નથી.